Source: https://e-justice.europa.eu/content_succession-380-cz-sk.do?member=1
Timestamp: 2019-06-25 16:28:42+00:00
Document Index: 1086217

Matched Legal Cases: ['súd ', 'súd ', 'súd ', '§ 100', 'súd ', '§ 100', 'súd ']

Dedičské právo - Česká republika
Nástroj: Rodinné právo – dedičské veci
V súlade s článkom 45 ods. 1 nariadenia o návrhoch na vyhlásenie vykonateľnosti rozhoduje okresný súd (v Prahe obvodný súd, v Brne Mestský súd).
O odvolaní proti rozhodnutiu o návrhu na vyhlásenie vykonateľnosti podľa článku 50 ods. 2 nariadenia rozhoduje krajský súd (v Prahe Mestský súd). Odvolanie sa podáva na súde, ktorého rozhodnutie sa napadá.
Možno použiť len mimoriadne opravné prostriedky, ktorými sú:
– žaloba pre zmätočnosť
– žaloba na obnovu konania
– dovolanie
Všetky uvedené mimoriadne opravné prostriedky sa podávajú na súde, ktorý rozhodoval o návrhu v prvom stupni.
Európske osvedčenie o dedičstve vydáva vždy len súd. V prípade, že dedičské konanie ešte prebieha, vydá ho súdny komisár, ktorého súd poveril úkonmi v dedičskom konaní podľa § 100 ods. 1 zákona č. 292/2013 Zb., o osobitných súdnych konaniach.
Ak má byť európske osvedčenie o dedičstve opravené, zmenené alebo zrušené po ukončení dedičského konania, tento úkon súdu nemôže vykonať notár ako súdny komisár, pretože jeho poverenie skončilo – už nie je v postavení súdneho komisára.
Krajský súd (v Prahe Mestský súd) rozhoduje o opravnom prostriedku, ktorý bol podaný u notára ako súdneho komisára alebo na okresnom súde, ktorého rozhodnutie sa napadá.
Podľa § 100 ods. 1 zákona č. 292/2013 Zb. o osobitných súdnych konaniach, vykonáva úkony súdu prvého stupňa v dedičskom konaní v postavení súdneho komisára notár, ktorého tým súd poveril, pokiaľ nie je stanovené inak.
Posledná aktualizácia: 21/06/2019